ORI จับมือ “รพ.เวชธานี” มอบบริการดูแลสุขภาพแก่ลูกบ้าน
ORI ลงนามบันทึกความร่วมมือ “รพ.เวชธานี” มอบบริการดูแลสุขภาพแก่ลูกบ้าน โครงการ “ดิ ออริจิ้น ลาดพร้าว บางกะปิ” 
ORI ลงนามบันทึกความร่วมมือ “รพ.เวชธานี” มอบบริการดูแลสุขภาพแก่ลูกบ้าน โครงการ “ดิ ออริจิ้น ลาดพร้าว บางกะปิ” 
1 ก.ย. 2564

นายเกรียงไกร กรีบงการ ประธานเจ้าหน้าที่บริหาร บริษัท ออริจิ้น คอนโดมิเนียม จำกัด และ ดร.ชาคริต ศึกษากิจ ประธานเจ้าหน้าที่บริหาร บริษัท เวชธานี จำกัด (มหาชน) พร้อมด้วยคณะผู้บริหาร นายอภิสิทธิ์ สุนทรชูเกียรติ ประธานเจ้าหน้าที่บริหารร่วม บริษัท ออริจิ้น คอนโดมิเนียม จำกัด และ ดร.นพ.ตุลวรรธน์ พัชราภา ผู้อำนวยการปฏิบัติการ โรงพยาบาลเวชธานี ร่วมลงนามบันทึกความร่วมมือให้บริการด้านดูแลสุขภาพแบบครบวงจร แก่ลูกบ้านภายในโครงการ “ดิ ออริจิ้น ลาดพร้าว บางกะปิ” (The Origin Ladprao Bangkapi) ด้วยการมอบสิทธิพิเศษจากโรงพยาบาลเวชธานี อาทิ ส่วนลดค่ายา ค่าห้องพักรักษา การเรียกใช้บริการรถพยาบาลฉุกเฉิน ส่วนลดแพ็คเกจตรวจสุขภาพประจำปีและโปรแกรมด้านสุขภาพอื่นๆ
นอกจากนี้ ยังมีแพทย์เฉพาะทางจากโรงพยาบาลเวชธานี ที่มีความชำนาญในแต่ละด้านมาบรรยายเรื่องสุขภาพต่างๆ แก่ลูกบ้าน รวมถึงจัดกิจกรรมด้านการให้บริการสุขภาพภายในโครงการ เพื่อให้ลูกบ้านได้รับบริการที่สะดวกยิ่งขึ้น